শনিবার সকালে বাগেরহাটের পূর্ব সরালিয়া এলাকা থেকে মোরেলগঞ্জ পৌরসভার সাবেক পৌর কাউন্সিলর নাছিমা বেগমকে (৪৫) আটক করেছে পুলিশ। এ সময় তার স্বামী জাহাঙ্গীর হোসেন পালিয়ে যায়। মোরেলগঞ্জ থানার ওসি মো. রাশেদুল আলম জানান, নাছিমা এবং তার স্বামী দীর্ঘদিন ধরে মাদকের কারবার করছে। পুলিশ সকালে ক্রেতা সেজে নাছিমার বাড়িতে যায়। এ সময় হাতেনাতে তাকে আটক করে এবং তার কাছ থেকে ১০ পিস ইয়াবা উদ্ধার করে। তবে পুলিশের উপস্থিতি টের পেয়ে নাছিমার স্বামী পালিয়ে গেছে। এ ঘটনায় নাছিমার বিরুদ্ধে মামলা করা হয়েছে এবং তাকে বাগেরহাট চিফ জুডিশিয়াল ম্যাজিস্ট্রেট আদালতে পাঠানো হয়েছে।